  Туспуктэм: vk.com (Зоопарк Удмуртии) Наталия Сильвестрова 9-тӥ южтолэзе Удмуртиысь зоопаркын Гоша гондыр сайказ но поръяны потӥз. Со сярысь ужъюртлэн пресс-службаез ивортӥз. « Гоша гондыр, зоопаркысь валтӥсь куазез чаклась, толалтэ кӧлонысьтыз султӥз » Удмуртиысь зоопарклэн пресс-службаез Куазь ялан вошъяськемен йырин таяз толэ гондыръёс ӵем сайкаллязы. Соослэн тазалыксылы сыӵе вазь сайканъёс урод уг луо. Али Гоша вольеретӥз поръя, шумпотыса лымыын погылляське, тулыс омырез зынъя, пу конструкциос борды тыбырзэ корма но шудонъёсыныз шудэ. Тодэ вайытом, 2022-тӥ арын Гоша гондыр 21-тӥ южтолэзе сайказ. Ватсалом, Удмуртиысь зоопарк ужан вакытсэ 1 часлы будэтӥз. Тегъёс: Зоопарк тулыс пӧйшуръёс Ижкар Удмуртия  